Israels fotballforbund

Israel Football Association (IFA) (hebraisk: ההתאחדות לכדורגל בישראל, HaHitakhdut leKaduregel beYisrael) er særidrettsforbundet for fotball i Israel med tilholdssted i Ramat Gan. IFA er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt med britisk mandat i august 1928 og ble medlem av FIFA året etter.

Forbundet ble medlem av AFC i 1956, men ble på begynnelsen av 1970-tallet ekskludert på grunn av politisk press fra flere arabiske land som nektet å spille kamper mot Israel. Etter å ha vært uten et regionalt forbund i 20 år ble IFA tatt opp som medlem av UEFA i 1994, og landslagene spiller nå derfor i de europeiske kvalifiseringsgruppene mot VM, EM og OL.

IFA arrangerer blant annet Ligat ha'Al (landets øverste divisjon), og Gvia HaMedina (det nasjonale cupmesterskapet). Nåværende fotballpresident er Avi Luzon.

Se også 
 Israels herrelandslag i fotball
 Israels kvinnelandslag i fotball

Eksterne lenker 
 

Fotball i Israel
Fotballforbund
Organisasjoner etablert i 1928